Diazezet eo hon hentenn war un destenn, bet ijinet gant stummerien ROUDOUR, o tanevelliñ troioù-kaer ur James Bond a zo kaset a-dreuz hag a-hed Breizh gant e durubailhoù.  Leun a droioù-lavar bev ha poblek, pinvidigezh ar brezhoneg, eo an destenn. Aketus e chom al lenner desachet ma z eo gant red an istor ha digarez a vez roet dezhañ da choarzhin leizh-e-gof.  Cheñch obererezhioù a vez graet ingal evit ma ne vefe na borodus na re dost ouzh doareoù ar skol.  Gant an hentenn-mañ e vez degaset 200  ger pep kentel, 6 pe 7 pajennad anezhi, 2000 ger evit an 10 kentel, peadra d en em zibab e brezhoneg!  Graet e vez gant an tresañ, ar choariva, ar sonerezh...evit ar yezhadur zoken!